Diari Oficial de la Generalitat Valenciana


Sumari del DOGV 5344, del 12-09-2006 (2006/10648)

ORDE de 30 d'agost de 2006, de la Conselleria de Justícia, Interior i Administracions Públiques, per la qual s'estableixen les bases que regulen les ajudes per al foment de la vinculació voluntària i desinteressada dels ciutadans a les labors de protecció civil i es convoquen per a l'exercici de 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5344

Data del DOGV
:   12-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10667


Data del document
:   30-08-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * administració local
    * voluntariat social
    * suport econòmic
    * associació
    * protecció civil
    * ajuda pública

ORDE de 30 d'agost de 2006, de la Conselleria de Justícia, Interior i Administracions Públiques, per la qual s'estableixen les bases que regulen les ajudes per al foment de la vinculació voluntària i desinteressada dels ciutadans a les labors de protecció civil i es convoquen per a l'exercici de 2006. [2006/10322]  
En compliment d'allò que recull l'article 40.1 de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, que estableix que la Generalitat fomentarà la vinculació voluntària i desinteressada dels ciutadans en les labors de protecció civil, mitjançant la concessió d'ajudes per a les administracions locals que hagen creat l'Agrupació Local de Voluntaris de Protecció Civil i per a les associacions o entitats que col·laboren en labors de protecció civil dins del marc indicat en aquesta Llei.  
La present orde té com a objecte regular les bases del règim d'ajudes, i convocar-les per a l'exercici de 2006.  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Article 1  
S'aproven les bases que regiran la concessió de les ajudes destinades a les agrupacions locals i associacions o entitats que exercisquen activitats de protecció civil a la Comunitat Valenciana.  
Les bases es contenen en l'annex que segueix a la present Orde, i constitueixen el text normatiu i de procediment a què podran acollir-se els destinataris del règim d'ajudes que s'hi estableix.   
Article 2  
Es convoquen, per a l'exercici pressupostari de 2006, les ajudes esmentades en l'article primer.  
El termini de presentació de sol·licituds serà de dos mesos per a la subvenció de l'equipament i d'un mes per a la subvenció de l'assegurança, comptador a partir de l'endemà de la publicació de la present Orde en el DOGV.  
DISPOSICIÓ ADDICIONAL  
La Conselleria d'Economia, Hisenda i Ocupació finançarà les ajudes a càrrec de la:  
. Línia de subvenció F 79151801 .Equipament Voluntaris de Protecció Civil. del programa pressupostari 66.19.26.127.10 .Emergències, Protecció Civil i Extinció d'Incendis., amb un import global màxim destinat a aquestes de 88.160,00 euros.  
. Línia de subvenció M 02875075 .Assegurances de Voluntaris de Protecció Civil. del programa pressupostari 27.30.61.436.09 .Emergències, Protecció Civil i Extinció d'Incendis., amb un import global màxim destinat a aquestes de 31.360,00 euros.  
El valor màxim de cada ajuda no podrà superar la quantia de 1.200 euros i 900 euros respectivament.  
DISPOSICIONS FINALS  
Primera  
Contra el que disposa la present Orde, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictada, en el termini d'un mes, des de la seua publicació en el DOGV, o ser impugnada directament davant de l'orde jurisdiccional contenciós administratiu, en el termini de dos mesos, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Segona  
Es faculta el director general d'Interior per a dictar les instruccions i adoptar les mesures que considere oportunes, per al desplegament i aplicació del que disposa la present Orde.  
Tercera  
La present Orde entrarà en vigor el dia que es publique en el Diari Oficial de la Generalitat.  
València, 30 d'agost de 2006  
El conseller de Justícia, Interior i Administracions Públiques,  
Miguel Peralta Viñes  
ANNEX  
Bases que regulen el règim d'ajudes, destinades al foment de la vinculació voluntària i desinteressada dels ciutadans a la protecció civil.  
Capítol I  
Disposicions generals  
Primera. Objecte   
Les presents bases tenen com a objecte regular les ajudes econòmiques per a la promoció de la vinculació voluntària i desinteressada dels ciutadans a les labors de protecció civil, a través d'organitzacions orientades a la prevenció de riscos i a l'actuació en cas d'emergències extraordinàries.  
Les ajudes establides podran finançar:  
. Equipament   
. Assegurança   
Segona. Beneficiaris de les ajudes  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Justícia, Interior i Administracions Públiques tinga subscrits acords de col·laboració, en matèria de protecció civil, i associacions que justifiquen labors habituals de col·laboració, en matèria de protecció civil, amb els ajuntaments on radiquen.  
No podran accedir a la condició de beneficiaris els subjectes que incórreguen en les prohibicions recollides en els apartats 2 i 3 de l'article 13 de la Llei General de Subvencions.  
Tercera. Import de les ajudes i compatibilitat  
L'import de les subvencions regulades en la present Orde, en cap cas no podrà ser de tal quantia que supere el cost de l'assegurança o del material adquirit pels beneficiaris.  
En el cas que el total de les quantitats sol·licitades siga superior a l'import global màxim destinat a aquestes, l'import de les ajudes a concedir a cada sol·licitant es podrà determinar per prorrateig, segons els criteris que establisca la comissió de valoració.  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats pel mateix concepte, podran donar lloc a la modificació de la resolució de concessió.  
Quarta. Despeses elegibles  
. Equipament:   
Adquisició d'una o més unitats del material que tot seguit es relaciona: anorac bicolor blau-taronja, polar bicolor blau-taronja, camisa mànega llarga/curta taronja, polo bicolor blava mànega llarga/curta, jupetí reflector bicolor blau-taronja, impermeable bicolor blau-taronja, pantaló texturat blau, pantaló multibutxaques blau, pantaló curt blau, granota de treball taronja, pitet reflector taronja, muscleres, galleta PVC, casc, gorra, sotacasc de protecció (passamuntanyes d'aproximació), xandall blau, jupetí salvavides, vestit de neopré, pantaló de neopré, jaqueta de neopré ulleres protectores, cinturó, botes, sabates, calcetins, guants, manyoples, corbata, mocador de coll, manta, xiulet, escut identificatiu, braçalet identificatiu, pin, carnet identificatiu, cartera carnet, cantimplora, llanterna, senyals lluminosos manuals d'ordenació del trànsit, cinta d'abalisament amb la inscripció de protecció civil, extintor, motxilla, bossa per a transport de l'equipament, motxilla extintora, destral-aixada, aixada, destral, rastell-aixada, rastell, batefoc, mànega, llança contraincendis, màscara per a fums, filtre per a màscara per a fums, cabàs, xerrac, tisora d'esporgar, forca, palet, corda estàtica, corda dinàmica, cordí, bloquejador, corriola, corriola fixa, rapelador, cinta plana, cinta tubular, ancoratge tac, mosquetons, saca transport, placa anella, placa revirada, placa recolzada, arnés, arnés per a gos, llanterna frontal, carbur metàl·lic, farmaciola, màscara d'un sol ús, ambú d'usar i tirar i l'edició de fullets o publicacions de caràcter divulgatiu en matèria de protecció civil.  
. Assegurança   
Subscripció de pòlissa que cobrisca l'assegurança d'atenció sanitària, invalidesa i mort dels components del col·lectiu.  
Cinquena. Criteris de valoració de les sol·licituds  
Els criteris de valoració, que es tindran en compte per a atorgar les ajudes, seran els següents:  
a) Els riscos a què estiga sotmés el municipi.  
b) El grau de cobertura dels serveis d'emergències, que incideixen al municipi.  
c) El grau d'aïllament geogràfic.  
d) La memòria d'activitats de l'últim any.  
Capítol II  
Procediment de concessió. Instrucció i resolució  
Sisena. Sol·licituds i documentació  
1. Les sol·licituds es realitzaran mitjançant instància normalitzada, dirigida al conseller de Justícia, Interior i Administracions Públiques, segons model normalitzat (que figura en l'annex) i es presentaran en qualsevol dels registres d'entrada de la Conselleria de Justícia, Interior i Administracions Públiques (carrer Historiador Chabàs, núm. 2, 46899 València) o als registres de les delegacions territorials del Govern Valencià a Alacant i Castelló, així com en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les indicades sol·licituds hauran d'anar acompanyades de la documentació següent:  
A) EQUIPAMENT   
a) Còpia de l'acord del Ple, en què es va acordar constituir l'Agrupació Local de Voluntaris de Protecció Civil (els sol·licitants que en anteriors convocatòries hagueren presentat l'esmentat document, no estan obligats a fer-ho de nou).   
b) Fotocòpia compulsada de les factures (segons Reial Decret de 18 de desembre de 1985 del Ministeri d'Economia i Hisenda) del material adquirit durant el període de temps comprés entre l'1 de gener de 2006 i el dia d'acabament de presentació de sol·licituds. En la factura haurà de constar que el material adquirit és per a dotació del personal de l'agrupació/associació de voluntaris corresponent, o si no n'hi ha, certificat de l'ajuntament en què conste tal aspecte.  
c) Fotocòpia compulsada del rebut acreditatiu del pagament de les factures, o si no n'hi ha, justificant bancari d'aquest, durant el període esmentat anteriorment, que comprén des de l'1 de gener de 2006 i fins al dia de finalització de presentació de sol·licituds.  
d)Memòria d'activitats de l'últim any. Si no ha sigut remesa anteriorment.  
e) Certificat de la Tresoreria General de la Seguretat Social, acreditatiu d'estar al corrent de les seues obligacions davant de la Seguretat Social.  
f) Certificat de l'Agència Tributària, acreditatiu de trobar-se al corrent de les seues obligacions tributàries.  
g) Fitxa de manteniment de tercers, ajustada al model de l'annex, degudament omplida.  
Les sol·licituds presentades pels ajuntaments no caldrà acompanyar-les dels documents referenciats en els apartats e) i f).  
Les associacions o entitats, amb què la Conselleria de Justícia, Interior i Administracions Públiques tinga subscrits acords de col·laboració en matèria de protecció civil, hauran d'acompanyar a la sol·licitud la documentació relacionada en els apartats b), c), d), e), f) i g).  
Les associacions, que no tinguen subscrits acords de col·laboració en matèria de protecció civil amb la Conselleria de Justícia, Interior i Administracions Públiques, hauran de presentar a més de la documentació que figura en els apartats, b), c), d), e), f) i g):  
h) Certificat de l'Ajuntament on radiquen aquestes, que acredite la seua col·laboració en dites labors.  
i) Certificat del Registre on figure inscrita.  
B) ASSEGURANÇA  
a) Còpia de l'acord del Ple de l'Ajuntament, en què es va acordar constituir l'Agrupació Local de Voluntaris de Protecció Civil (els sol·licitants que en anteriors convocatòries hagueren presentat l'esmentat document no estan obligats a fer-ho de nou).  
b) Relació actualitzada de voluntaris, majors d'edat, amb els seus corresponents números de DNI.  
c) Fotocòpia compulsada de la pòlissa d'assegurances de l'Agrupació, amb la seua cobertura i data de venciment.  
En la pòlissa haurà d'identificar-se inequívocament el col·lectiu assegurat i, si no n'hi ha, haurà d'aportar-se certificat de l'entitat asseguradora que acredite que el col·lectiu assegurat està format pels membres de l'Agrupació de Voluntaris corresponent.  
d) Fotocòpia compulsada del rebut de la prima de la pòlissa, vigent en la data de l'1 de gener de 2006.  
En el cas que la pòlissa subscrita per l'Ajuntament cobrisca altres col·lectius, a més de l'agrupació, o tinga una cobertura superior a la de l'objecte de la present convocatòria, haurà d'aportar-se certificat de l'entitat asseguradora que acredite l'import corresponent a l'agrupació i cobertura objecte de la present convocatòria.  
e) Memòria d'Activitats de l'últim any.  
f) Certificat de la Tresoreria General de la Seguretat Social, acreditatiu d'estar al corrent de les seues obligacions davant de la Seguretat Social.  
g) Certificat de l'Agència Tributària, acreditatiu de trobar-se al corrent de les seues obligacions tributàries.  
h) Fitxa de manteniment de tercers, ajustada al model de l'annex, degudament omplida.  
Les sol·licituds presentades pels ajuntaments no caldrà acompanyar-les amb els documents referenciats en els apartats f) i g).  
Les associacions o entitats, amb què la Conselleria de Justícia, Interior i Administracions Públiques tinga subscrits acords de col·laboració en matèria de Protecció Civil, hauran d'acompanyar la sol·licitud amb la documentació relacionada en els apartats b), c), d), e), f), g) i h).  
Les associacions que no tinguen subscrits acords de col·laboració en matèria de protecció civil amb la Conselleria de Justícia, Interior i Administracions Públiques, hauran de presentar, a més, la documentació que figura en els apartats, b), c), d), e), f), g) i h):  
i) Certificat de l'Ajuntament on radiquen aquestes, que acredite la seua col·laboració en dites labors.  
j) Certificat del Registre on figure inscrita.  
Setena. Instrucció del procediment  
1. La instrucció del procediment serà realitzada per l'Àrea d'Emergències i Formació en Seguretat Pública, de la Direcció General d'Interior, en els termes que preveu l'article 24 de la Llei 38/2003, de 17 de novembre, General de Subvencions.  
2. Per a l'avaluació de les sol·licituds es constituirà una Comissió d'Avaluació integrada:  
Pel cap del Servei de Prevenció i Planificació de l'Àrea d'Emergències i Formació en Seguretat Pública, de la Direcció General d'Interior.  
Un representant de la Secretaria General de la Conselleria de Justícia, Interior i Administracions Públiques.  
Dos representants de l'Àrea d'Emergències i Formació en Seguretat Pública, de la Direcció General d'Interior.  
Si la sol·licitud no reuneix els requisits necessaris o falta algun dels documents exigits, es requerirà per escrit a l'interessat perquè, en el termini de 10 dies, esmene la falta o acompanye els documents preceptius, i se li advertirà que, si no ho fa així, se'l tindrà per desistit de la seua petició, prèvia resolució del conseller de Justícia, Interior i Administracions Públiques.  
La Comissió d'Avaluació elevarà la seua proposta al conseller de Justícia, Interior i Administracions Públiques, que resoldrà el procediment de concessió d'ajudes i notificarà la seua resolució en el termini màxim de 3 mesos, comptadors des de l'acabament del termini de presentació de sol·licituds, i s'entendrà desestimada si no recaiguera una resolució en l'esmentat termini, sense perjudici de l'obligació que té l'administració de resoldre expressament totes les sol·licituds que se li formulen.  
Vuitena. Termini de resolució i notificació  
Contra les resolucions del conseller de Justícia, Interior i Administracions Públiques es podrà interposar, potestativament, recurs de reposició davant d'aquest, en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa, del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.  
Novena. Obligacions del beneficiari  
Els beneficiaris de les ajudes estaran obligats a:  
a) Realitzar l'activitat que fonamenta la concessió de la subvenció.  
b) El sotmetiment a les actuacions de control financer que corresponga a la Intervenció General, en relació amb les subvencions concedides.  
c) Comunicar a l'entitat concedent l'obtenció de subvencions o ajudes per a la mateixa finalitat, procedent de qualsevol administració o ens públic.  
d) Acceptar les normes fixades en aquesta Convocatòria, així com aquelles que la Direcció General d'Interior establisca per al seu desenvolupament i seguiment.  
Desena. Control de les accions. Reintegrament de subvencions  
La Direcció General d'Interior realitzarà el control i seguiment de les accions a través de les comprovacions que considere necessàries, amb vista al compliment, pel beneficiari, de les seues obligacions i de les condicions i termes pels quals haja obtingut subvenció.  
Donarà lloc a l'obertura d'expedient de revocació total o parcial de la subvenció concedida, amb obligació de reintegrament de les quantitats que s'haguera lliurat, quan concórreguen les causes de l'article 37 de la Llei General de Subvencions i l'article 49, particularment les següents:  
Onzena. Publicitat de les subvencions concedides  
Als efectes previstos en l'article 18 de la Llei General de Subvencions, es publicarà en el Diari Oficial de la Generalitat la relació de les subvencions, concedides d'acord amb les presents bases.  
Dita relació contindrà les prescripcions contingudes en el número 1 de l'esmentat article 18, relatives a la convocatòria, programa i crèdit pressupostari, quantitat concedida i finalitat de la subvenció.  
La publicació de les ajudes concedides en cap cas no suplirà la notificació d'aquestes als beneficiaris, ni tindrà altres efectes que els que marca la Llei General de Subvencions.